หุ้นสหรัฐฯ ปิดลบในกรอบแคบๆ
จากแรงฉุดข้อมูลภาคแรงงานสหรัฐ&nbsp; ทำให้หุ้นมะกันปิดลบเล็กน้อย ขณะที่ราคาน้ำมันก็ปรับลดลงเช่นกัน
14 ม.ค. 2554

จากแรงฉุดข้อมูลภาคแรงงานสหรัฐ  ทำให้หุ้นมะกันปิดลบเล็กน้อย ขณะที่ราคาน้ำมันก็ปรับลดลงเช่นกัน
ตลาดหุ้นสหรัฐฯวานนี้(13 ม.ค.) ปิดลบในกรอบแคบๆ หลังกระทรวงแรงงานสหรัฐฯระบุในรายงานว่ายอดผู้เข้ารับสิทธิประโยชน์คนว่างงานในสัปดาห์ที่แล้ว เพิ่มขึ้น 35,000 ราย มากกว่าที่นักวิเคราะห์คาดหมายไว้ บ่งชี้ถึงความเปราะบางของภาคแรงงานนี้       ดัชนีหุ้นดาวโจนส์ ลดลง 23.54 จุด (0.20 เปอร์เซ็นต์) ปิดที่ 11,731.30 จุด แนสแดค ลดลง 2.04 จุด (0.07 เปอร์เซ็นต์) ปิดที่ 2,735.29 จุด เอสแอนด์พี ลดลง 2.21 จุด (0.17 เปอร์เซ็นต์) ปิดที่ 1,284.75 จุด ด้านราคาน้ำมันปรับลดลงเช่นกัน หลังสหรัฐฯซ่อมท่อลำเลียงอะแลสกาแล้วเสร็จและข้อมูลภาคแรงงานที่น่าผิดหวัง       สัญญาล่วงหน้าน้ำมันไลต์สวีตครูตของสหรัฐฯ งวดส่งมอบเดือนกุมภาพันธ์ ลดลง 46 เซนต์ ปิดที่ 91.40 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 6 เซนต์ ปิดที่ 98.06 ดอลลาร์ต่อบาร์เรล